《筠溪八景诗·徐凫蛟瀑》
宋代·陈著

一流瀑泻九重天，长挂如虹引洞仙。
岩壁凫飞延岁月，石梁龙滚起云烟。
满山药味增新色，夹岸桃花胜旧年。
愧我白头登览日，咏归赓韵信多缘。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。